সিন্ডিকেট-বিরোধী অভিযানে পুলিসি ধরপাকড় অব্যাহত। রীতিমতো তালিকা তৈরি করে ময়দানে বিধাননগর কমিশনারেট। দিনরাত এক করে চলছে অভিযান। আজও পুলিসের জালে ধরা পড়েছে ছয় কুখ্যাত দুষ্কৃতী।  রাজনীতির রং না দেখেই সিন্ডিকেট হঠাও অভিযানে নামার নির্দেশ দিয়েছেন মুখ্যমন্ত্রী। যেমন কথা, তেমন কাজ। কাউন্সিলর অনিন্দ্য চট্টোপাধ্যায় গ্রেফতারি-পর্বের পর লাগাতার চলছে পুলিসি অভিযান।
 ওয়েব ডেস্ক: সিন্ডিকেট-বিরোধী অভিযানে পুলিসি ধরপাকড় অব্যাহত। রীতিমতো তালিকা তৈরি করে ময়দানে বিধাননগর কমিশনারেট। দিনরাত এক করে চলছে অভিযান। আজও পুলিসের জালে ধরা পড়েছে ছয় কুখ্যাত দুষ্কৃতী।  রাজনীতির রং না দেখেই সিন্ডিকেট হঠাও অভিযানে নামার নির্দেশ দিয়েছেন মুখ্যমন্ত্রী। যেমন কথা, তেমন কাজ। কাউন্সিলর অনিন্দ্য চট্টোপাধ্যায় গ্রেফতারি-পর্বের পর লাগাতার চলছে পুলিসি অভিযান। মঙ্গলবার নিউটাউন থানা এলাকা থেকে গ্রেফতার হয়েছে আরিফ আলি, খোকন সর্দার। দুজনের বিরুদ্ধে অভিযোগ অবসরপ্রাপ্ত বিচারপতি অসীম রায়কে সিন্ডিকেটের নামে হেনস্থার। বাড়ির সামনে গেট আটকে পাথর-বালি বোঝাই লরি রাখার প্রতিবাদ করেন অবসরপ্রাপ্ত এই বিচারপতি। অভিযোগ এরপরই সিন্ডিকেটের লোকজন চড়াও হয় তাঁর বাড়িতে। চলে হেনস্থা, অশ্রাব্য গালিগালাজ। ধৃত আরিফ ও খোকন স্থানীয় নবদিশা সিন্ডিকেটের সঙ্গে সক্রিয়ভাবে যুক্ত।স্থানীয় সিন্ডিকেট চাঁই সইফুল ইসলামের অনুগামী তারা। নিউটাউন থেকেই ধৃত আলি আহমেদ হোসেনও। পাথরঘাটা এলাকার সিন্ডিকেট কিং পিন সে। এলাকায় সিন্ডিকেটের একাধিক সংঘর্ষ, বেআইনি অস্ত্র রাখা সহ একাধিক অভিযোগ রয়েছে ধৃতের বিরুদ্ধে।
এর আগেও দু বার গ্রেফতার হয় আহমেদ। প্রথমবার ব্যাঙ্ক ডাকাতি, পরের বার পুলিসের রাইফেল ছিনতাইয়ের অভিযোগে হাজতবাস হয়। প্রচুর বেআইনি অস্ত্র মজুতের অভিযোগে এবার পুলিসের জালে এই সিন্ডিকেট পান্ডা। এয়ারপোর্ট থানা এলাকা থেকে পুলিসের জালে বাবু শীল। তার বিরুদ্ধে পুরসভার চার নম্বর ওয়ার্ডে নির্মীয়মাণ যশ অ্যাপার্টমেন্টের নির্মাণকাজের জন্য পাঁচ লক্ষ টাকা তোলা দাবি করার অভিযোগ রয়েছে। জগদীশ স্পোর্টিং ক্লাবের নাম করে এই তোলা চাওয়া হয়। এই ঘটনায় আগেই গ্রেফতার হয় দু জন। এবার ধরা পড়ল বাবু শীল। বিরাটি মহাজাতিনগর থেকে পুলিস গ্রেফতার করেছে কুখ্যাত দুষ্কৃতী বাবুলালকে। সিন্ডিকেট তোলাবাজি, বেআইনি অস্ত্র রাখা, ডাকাতির চেষ্টা সহ একাধিক অভিযোগ রয়েছে তার বিরুদ্ধে।